Document ID: 32012D0008
Publication Date: 2011-12-14

Content:
32012D0008
L 004/16
SLUŽBENI LIST EUROPSKE UNIJE
ODLUKA VIJEĆA
od 14. prosinca 2011.
o utvrđivanju stajališta koje Europska unija treba zauzeti na ministarskoj konferenciji Svjetske trgovinske organizacije u pogledu zahtjeva za dodjelu oslobođenja radi davanja povlaštenog tretmana uslugama i pružateljima usluga najmanje razvijenih zemalja
(2012/8/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 91., članak 100. i članak 207. stavak 4. prvi podstavak, u vezi s člankom 218. stavkom 9.,
uzimajući u obzir prijedlog Europske komisije,
budući da:
(1)
Članak IX. Sporazuma iz Marakeša o osnivanju Svjetske trgovinske organizacije (WTO) određuje postupke za dodjeljivanje oslobođenja u vezi s multilateralnim trgovinskim sporazumima u prilogu 1.A, 1.B ili 1.C tom Sporazumu i njihovim prilozima.
(2)
Zatraženo je oslobođenje kojim bi se članicama WTO-a omogućila dodjela povlaštenog tretmana uslugama i pružateljima usluga najmanje razvijenih zemalja, ne odobravajući jednaki tretman istovjetnim uslugama i pružateljima usluga svih ostalih članica WTO-a, što predstavlja iznimno odstupanje od obveze na temelju članka II. stavka 1. Općeg sporazuma o trgovini uslugama.
(3)
U interesu je Europske unije podržati zahtjev za oslobođenjem i tako zaključiti dio pregovora iz Razvojnog programa iz Dohe o uslugama koje su od posebnog interesa najmanje razvijenim zemljama članicama,
DONIJELO JE OVU ODLUKU:
Članak 1.
Stajalište Unije u okviru ministarske konferencije WTO-a je podržati zahtjev za oslobođenjem na temelju članka IX. stavka 3. Sporazuma iz Marakeša o osnivanju Svjetske trgovinske organizacije koji će članicama WTO-a omogućiti dodjelu povlaštenog tretmana uslugama i pružateljima usluga najmanje razvijenih zemalja.
Članak 2.
Ova Odluka stupa na snagu na dan donošenja.
Sastavljeno u Ženevi 14. prosinca 2011.

EuroVoc Classification:
Level 1 (Primary): 100162
100147
100146
Level 2 (Secondary): 100186
100192
100194
100288
100188
Level 3 (Tertiary): 427
2519
4006
2188
11
All Tags: 2299
4021
4130
5765
932